[{"text_idx": "#000001", "text": "Ehkki Google ise televisiooniga, kui juba aegunud meediumiga, eriti ei tegele, siis on ta juba ammu aru saanud, et veel endiselt on inimeste elutubades aukohal just televiisorid."}, {"text_idx": "#000002", "text": "Google Chromecast 3 ongi Google\u2019i katse see oma st kasutaja kontrolli alla anda. Ehk siis muuta televiisor nutikaks nagu Google\u2019ile omane. Ning nagu vo\u0303ib mudelinumbrist ja\u0308reldada, pole tegu Google\u2019i esimese katsetusega. U\u0308htlasi vo\u0303ib sellest ja\u0308reldada, et inimestel konkreetse toote ja\u0308rgi huvi ja vajadus on olemas."}, {"text_idx": "#000003", "text": "Kui Google omal ajal Chromecast\u2019idega alustas, siis polnud po\u0303rmugi mitte ko\u0303ik televiisorid eriti nutikad ning Chromecast oli po\u0303himo\u0303tteliselt vo\u0303imalus u\u0308le kanda nutitelefoni vo\u0303imekus televiisorile. Teatud piirides mo\u0303istagi. Ning sellega saab Chromecast suurepa\u0308raselt hakkama."}, {"text_idx": "#000004", "text": "Chromecast 3 va\u0308limus on suhteliselt ilmetu \u2013 va\u0308ike hall kettake, mille ku\u0308ljes lu\u0308hike HDMI kaablijupp. O\u0303nneks polegi va\u0308limus selle seadme juures oluline, sest u\u0308ks selle po\u0303hilisi omadusi on ja\u0308a\u0308da telekavaatajate eest varjule, televiisori taha. See on ka igati mo\u0303istetav, arvestades, kuidas tootjafirmad oma televiisorite disainile ta\u0308helepanu po\u0308o\u0308ravad."}, {"text_idx": "#000005", "text": "Minu silma ja\u0308a\u0308b aga siiski riivama u\u0308ks asi \u2013 Chromecasti toitejuhe. Arvestades selle toote kompaktsust ning ta\u0308napa\u0308evaseid tehnilisi vo\u0303imalusi, oleks Chromecast 3 puhul oodanud mingeid po\u0303nevamaid (ja vo\u0303ibolla juhtmevabasid) lahendusi kui juba sissetallatud radu mo\u0308o\u0308da ka\u0308imine. Aga ehk juhtub see juba Chromecast 4 puhul. Seni vo\u0303ib aga Chromecasti u\u0308hendada HDMI-kaabli abil televiisori enda HDMI-pordiga."}, {"text_idx": "#000006", "text": "Chromecastil endal tarkvara puudub, seade kasutab lihtsalt Google Home rakendust. Google Home on piisavalt lihtne ja intuitiivne. Kohati isegi nagu liiga lihtne vo\u0303i peaksin ma u\u0308tlema primitiivne."}, {"text_idx": "#000007", "text": "Rakenduse kasutajaliidese va\u0308limus on aja jooksul muutunud ku\u0308ll moodsamaks ja minimalistlikumaks, kuid minu jaoks ja\u0308a\u0308b see ikka veidi kandiliseks nagu enamus Androidi rakendustest."}, {"text_idx": "#000008", "text": "Kuna ma ise kasutan igapa\u0308evaselt iPhone nutitelefoni, siis oli mul isegi veidi po\u0303nev, kuidas Apple Google\u2019i rauaga koosto\u0308o\u0308d teeb. Ha\u0308sti teeb, tuleb tunnistada. Telefon, o\u0303igemini rakendus leidis seadme ka\u0308hku u\u0308les ning koosto\u0308o\u0308 vo\u0303is alata."}, {"text_idx": "#000009", "text": "Pikantse detailina vo\u0303ib siin ma\u0308rkida, et kui u\u0308ritasin lisaks iPhone\u2019ile kasutada seadet ka Android-telefoniga (OnePlus 7 Pro), siis samaaegselt ma neid st iPhone\u2019i ja OnePlus\u2019i muidugi kasutada ei saanud. Kui katkestasin aga u\u0308henduse iPhone\u2019iga, siis sai suhteliselt sujuvalt hakata kasutama Android-telefoni, ehkki telefon minu ka\u0308es va\u0308itis, et u\u0308hendumine ei o\u0303nnestunud."}, {"text_idx": "#000010", "text": "Milliseid vo\u0303imalusi siis pakub Google Chromecast 3? Po\u0303hiliselt aitab see kuvada telefoni sisu ja rakendusi televiisori suurelt ekraanilt. Nii saab selle abil na\u0308idata Google Photos rakenduse abil isetehtud fotosid ja videosid. Vo\u0303i vaadata Google Home poolt pakutavat slaids\u030co\u0303ud olgu siis loodus- vo\u0303i ta\u0308navapiltidest vo\u0303i kunstiteoste reproduktsioonidest."}, {"text_idx": "#000011", "text": "Ma\u0308rksa lo\u0303busam on aga vaadata Chromecasti abil Netflixi vo\u0303i YouTube\u2019i. Kusjuures ko\u0303ige toredam on see, et kuna Chromecast kasutab Wi-Fi vo\u0303rku, siis vo\u0303ib peale filmi ka\u0308ivitamist hakata telefonist vaatama hoopis teisi asju. Ta\u0308pselt nii nagu see ta\u0308napa\u0308eval kombeks on. Eriti mo\u0303nus oli vaadata just YouTube\u2019i, mille kasutamine oli muudetud va\u0308ga mugavaks ja intuitiivseks. Pole ka ime, on ju YouTube Google\u2019i omanduses."}, {"text_idx": "#000012", "text": "Android telefonide omanikud vo\u0303ivad muidugi oma telefoni lihtsalt teleriekraanil no\u0308 peegeldada ehk siis lihtsalt na\u0308idata seal telefonis toimuvat. iPhone\u2019i omanikud vo\u0303ivad seda samuti teha, kuid peavad selleks eelnevalt soetama tasulise rakenduse."}, {"text_idx": "#000013", "text": "Lisaks telefonile saad teleriekraanile peegeldada ka oma arvuti sisu muutes teleriekraani arvutiekraaniks. Va\u0308he sellest, spetsiaalne Google\u2019i rakendus otsib su arvutist u\u0308les videofailid/filmid ning vo\u0303imaldab neid voogesitada telekaekraanil. Po\u0303hiline, et ko\u0303ik seadmed oleksid samad WiFi-vo\u0303rgus."}, {"text_idx": "#000014", "text": "Arvestades seda, kui palju me oma nutitelefonidest so\u0303ltuvuses oleme, on ilmselt hea, kui saame luua sideme oma telefoni ja televiisoriekraani vahel, sest isegi 7-toline ekraan on ka tagasihoidliku 32-tollise ekraani ko\u0303rval tilluke. Ta\u0308napa\u0308eval on aga u\u0308pris tavalised isegi 65-tollise diagonaaliga ekraanid."}, {"text_idx": "#000015", "text": "Teine lugu on aga selles, et palju neist rakendustest, mida me Chromecasti abil kasutada saame, on juba nendes televiisorites olemas. Nii et kui televiisoris on juba olemas nii YouTube, kui ka Netflix, siis see vo\u0303ib Chromecasti kasutuse u\u0308sna marginaalseks muuta. Ok, Chromecasti karbil on kirjas, et nii Google Play poes kui ka Apple App Store\u2019is on kokku ligi 1000 rakendust, mida Chromecasti abil kasutada saab, kuid ilmselt va\u0308hemalt Eestis neid nii palju ei ole."}, {"text_idx": "#000016", "text": "Seega ei leia ma Chromecastile erilist rakendust, kui kodus on va\u0308hegi moodsam televiisor, millel on ligipa\u0308a\u0308s Netflixile ja YouTube\u2019ile. Iseasi on see, kui on soov oma arvutis peituvaid aardeid teleriekraanile manada."}, {"text_idx": "#000017", "text": "Muidugi juhul, kui te televiisorid pole veel piisavalt nutikad, et pakkuda parimaid voogesituskanaleid, siis tasub Google Chromecast esimesel vo\u0303imalusel poest koju vedada, et nautida filme ja seriaale nii nagu need mo\u0303eldud on \u2013 vo\u0303imalikult suurelt ekraanilt. Seda enam, et nutikaks saad oma teleka teha u\u0308pris mo\u0303istliku hinna eest."}, {"text_idx": "#000019", "text": "Roccat Vulcan 80\u2013 va\u0308ga hea, aga liiga hilja"}, {"text_idx": "#000027", "text": "Huawei Band 8 aktiivsusmonitor \u2013 ilus ent pisiprobleemidega nutimasin su randmel"}, {"text_idx": "#000029", "text": "Digitest kirjutab fotokaameratest ja statiividest, tahvelarvutitest ja nutitelefonidest, teleritest ja MP3-ma\u0308ngijatest... Ilusad pildid ja asjalik tekst toovad siia tehnikahuvilisi ja neid, keda just konkreetne toode huvitab.\nKui soovid, et Digitest kirjutaks ka sinu toodetest, siis vo\u0303ta u\u0308hendust - info@digitest.ee"}]